IL-MALTI QARI LI TOĦROĠ DIĊEMBRU L-AKKADEMJA TAL-MALTI 1967 L-UNIVERSITA' FIL-POST ĠDID Din is-sena twettqet ġrajja ta' l-aqwa siwi fil-koltura ta' pajjiżna: ir-Reġina inawgurat il-bini l-ġdid tal-Università tagħna fuq il-għolja tal-Qroqq, u ħekk intemmu tliet sekoli tta' storja universarja fil- Belt Valletta. Ħajna mill-alunni xjuħ ħassew għafsa ta' qalb meta maw lil Alma Mater tagħhom tuxrrab mill-post amilik tagħħa, għax dak il- post ifakkarhom fis-snin ta' faraġ u herma taż-żgħużija, snin ta' ħeġġa, ta' studju u ta' tama, meta l-qalb tiegħel bl-imħabba u l-moħħ ifur bil-ħrara. Imma ż-żmenijiet jinbidlu u l-ħajja tieħu xejriċt ġodda. L-Università tagħna llum ħadet sura ġdida biew timxi u tlaħħaq mal-progress li sar u qiegħed dejjem isir, fl-arti u fix-xienza. Hlum il-ħajja tal-bniedem qiegħda tkun irregolata minn mezzi mqanqlin minn arti jew wjenza u saħansitra l-ħsieb, ix-xogħol u l-imġiba tiegħu huma ispirati minn din ix-xejra ġdida ejentifika jew artistika, Dan l-iskop ta' l-Università tagħna kien limitat għal din il-Gżira, iżda issa twassa' u nfirex biex jilħaq u jħaddan it-tagħlim u l-għerf li joħroġ minn Universittajiet oħra mxerrdin mad-dinja u fl-istess ħin biex ixerred. mal-Universitajiet oħra l-ħidma. tal-moħħ u tal-ġenju Malti. Il-lum il-ġnus ma għandhomx mifrudin u magħluqin fihom nfus- hom donnhom mkebbin ġewwa fosdqa, imma huma qegħdin jifhmu li jeħtieġu jagħarfu lil wulxin aktar mill-qrib, jissżeħbu, u jgħinu lil xulxin billi jieħdu sehem mill-ġid u l-ġabra ta' kulħadd. Għalhekk l-Universitajiet li jgħallmu liż-żgħażagħ u jhejjuhom biex 'l quddiem ikunu l-mexxejja ta' pajjiżhom, saru aktar universali fit-tagħlim tagħhom u kabbru l-lokal biex ikunu jistgħu jdaħħlu aktar studenti, u mhum biss sgħallmuhom il-għerf, imma jdarruhom igħixu flimkien, jistmaw lil wulein u jħarrġuhom bħala ċittadini tajba, għorrief, beżlin u ħawtiela. Din kienet ir-raġuni li nbniet l-Università l-ġdida barra l-Belt, u bħala nazzjon li għandu rajh f'idejh, jixraq li-juri ruħu li hu 'l quddiem fil-koltura u li hu f'pożizzjoni li jgħallem u jwerred din il-koltura fost popli oħra. Malta qiegħda f'nofs il-Mediterran imdaw- ra. b'ħafna nazzjonijiet li jistgħu jinqdew bil-faċilitajiet tagħha biex jagħtu tagħlim għoli u siewi lill-istudenti tagħhom. Dan jista' jsir fil-lokal il-ġdid ta' l-Università fejn hemm bini, dipartimenti, kun- ditajiet u faċilitajiet li jħabbtuha fil-wisa' ma' dawk ta' Universitajiet ta' barra. Fiha l-istudenti stranjieri' jsibu kull mezz mhum biss biex jissaħħu fl-arti u fix-xjenza, imma wkoll biex jidraw igħixu ħajja xierqa, tal-galbu u hekk mhua biss isiru professjonisti imma galantomi tokoll. , Għax bniedem isir kolt u ġentlom mhuw biss b'dak li jitgħallem fil-klassijiet imma wkoll b'dak li jara u jisma' u jġarrab fl-Università. Il-lokal nnifsu ta' l-Università jrabbi tradizzjoni li tidħol fil-qalb ta' l-istudenti u jqajjem zejna li bħal fewġa ħekwa u safja tpazwi l-moħħ — tagħhom. Dan kien l-iskop li għalih nbena lokal ġdid għall-Università tagħna. B'daqshekk l-Università ma ntemmetw jew f'lokha daħlet Università ġdida. L-Almn Mater tagħna għandha. storjia, tradizzjoni u foħrija li jibqgħu jitkattru u jseddqu mal-milja tas-snin u dan il- lokal ġdid iservi biex jagħti wejra ġdida u jħeġġeġ għat-tagħlim u jseddaq bl-irġulija lil għadd kbir taż-żgħażagħ Maltin u stranjieri li jidħlu fih biex jixorbu mill-għajn ta' Minerva ħalli, kull wieħed minnhom, ''b'ismu l-art jimla u jistenna wara mewtu li tfaħħru kull nies'. (Cuscmizni — Il-poeta tal-Madonna).